Diari Oficial de la Generalitat Valenciana


Sumari del DOGV 7144, del 04-11-2013 (2013/10700)

RESOLUCIÓ de 29 d'octubre de 2013, de la directora general del Secretariat del Consell i Relacions amb les Corts, per la qual es disposa la publicació de l'acord pel qual la Generalitat autoritza el Consell General del Poder Judicial per a l'ocupació i utilització de la planta quinta de la Ciutat de la Justícia de Valencia com a seu del Centre de Formació i Estudis Juridicoeconòmics del Poder Judicial a la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7144

Data del DOGV
:   04-11-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/10368


Data del document
:   29-10-2013

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua

RESOLUCIÓ de 29 d'octubre de 2013, de la directora general del Secretariat del Consell i Relacions amb les Corts, per la qual es disposa la publicació de l'acord pel qual la Generalitat autoritza el Consell General del Poder Judicial per a l'ocupació i utilització de la planta quinta de la Ciutat de la Justícia de Valencia com a seu del Centre de Formació i Estudis Juridicoeconòmics del Poder Judicial a la Comunitat Valenciana. [2013/10251]  
La Generalitat i el Consell General de Poder Judicial han subscrit, prèvia tramitació reglamentària, el dia 7 d'octubre de 2013, l'acord pel qual la Generalitat autoritza el Consell General del Poder Judicial per a l'ocupació i utilització de la planta quinta de la Ciutat de la Justícia de Valencia com a seu del Centre de Formació i Estudis Juridicoeconòmics del Poder Judicial a la Comunitat Valenciana.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, procedix la publicació en el Diari Oficial de la Comunitat Valenciana de l'esmentat acord, que ha quedat inscrit en el Registre de Convenis de la Generalitat amb el número 1150/2013 i que figura com a annex d'esta resolució.  
  
València, 29 d'octubre de 2013.- La directora general del Secretariat del Consell i Relacions amb les Corts: Marta Martí Arador.  
  
Acord pel qual la Generalitat autoritza el Consell General del Poder Judicial per a l'ocupació i utilització de la planta quinta de la Ciutat de la Justícia de València com a seu del Centre de Formació i Estudis Juridicoeconòmics del Poder Judicial a la Comunitat Valenciana  
  
València, 7 d'octubre de 2013  
  
Reunits  
D'una part, Fernando de Rosa Torner, vicepresident del Consell General del Poder Judicial, autoritzat per a este acte per acord del Ple del Consell General del Poder Judicial de data 25 de juliol de 2013.  
  
I d'una altra, Serafín Castellano Gómez, conseller de Governació i Justícia, anomenat per Decret 20/2012 de 7 de desembre, del president de la Generalitat, pel que cessen i s'anomenen consellers, secretari i portaveu del Consell, i autoritzat per a este acte per acord del Consell de data 20 de setembre de 2013, en virtut del que disposa l'article 17.f de la Llei 5/1983, de 30 de desembre del Consell.  
Ambdós parts actuen fent ús de les facultats que legalment tenen atribuïdes, es reconeixen la capacitat necessària per a la firma d'este acord i amb esta finalitat,   
Manifesten  
I. Que en data 1 d'abril de 2003, el Consell General del Poder Judicial i la Generalitat van subscriure un conveni de col·laboració pel qual les dos parts van acordar la creació a la Comunitat Valenciana d'un Fòrum de Formació i Estudis Juridicoeconòmics, com a pas previ a la creació d'un centre permanent d'estudis del Consell General del Poder Judicial a la Comunitat Valenciana en esta matèria.  
II. Que la complexitat i la constant evolució de la normativa juridicoeconòmica requerix garantir la més completa i adequada formació dels membres del Poder Judicial, per la qual cosa resulta imprescindible establir plans de formació específics en la matèria.  
III. Que el Consell General del Poder Judicial i la Generalitat convenen en la idoneïtat de la Ciutat de la Justícia de València per a allotjar la seu del centre de formació al qual s'ha fet referència en l'apartat I anterior, i on s'impartiran els cursos de formació descentralitzada.  
  
IV. Que la Ciutat de la Justícia de València està adscrita a la Conselleria de Governació i Justícia, la destinació principal de la qual és allotjar les seus dels òrgans judicials del partit judicial de València, així com servicis i oficines relacionats amb l'administració de justícia.  
V. Que en data 10 de novembre de 2003 es va subscriure un acord pel qual la Generalitat autoritzava el Consell General del Poder Judicial per a l'ocupació i utilització de la planta quinta de la Ciutat de la Justícia de València com a seu del Centre de Formació i Estudis Juridicoeconòmics del Poder Judicial a la Comunitat Valenciana, per un període de deu anys.  
Per tot el que s'ha expressat anteriorment, és voluntat de les dos parts continuar la constitució en la Ciutat de la Justícia de València del Centre de Formació i Estudis Juridicoeconòmics del Poder Judicial a la Comunitat Valenciana, per tant  
  
ACORDEN  
  
Primer  
La Generalitat autoritza el Consell General del Poder Judicial a utilitzar temporalment la planta quinta de la Ciutat de la Justícia de València, amb la superfície, les característiques i la situació que es detallen en el plànol que s'adjunta com a annex d'este document, de conformitat amb el que establixen els articles 55 i 60 de la Llei 14/2003, de 10 d'abril, de Patrimoni de la Generalitat.  
  
Segon  
Esta autorització es fa a títol gratuït i per a l'ús exclusiu de constituir la seu del Centre de Formació i Estudis Juridicoeconòmics del Poder Judicial a la Comunitat Valenciana, amb els servicis administratius inherents al seu funcionament i al desenrotllament de les activitats que li són pròpies.  
No obstant això, la Generalitat, a través de la Conselleria de Governació i Justícia, podrà utilitzar i organitzar en la planta quinta de la Ciutat de la Justícia de València qualsevol activitat en matèries relacionades amb l'Administració de Justícia, sempre que la planta estiga lliure, no siga utilitzada i amb avís previ al Consell General del Poder Judicial.  
  
  
Tercer  
De conformitat amb el que establix l'article 60, apartat 1r, de la Llei de Patrimoni de la Generalitat Valenciana, el termini de duració de l'autorització es fixa en cinc anys, comptador des de la firma d'este document.  
  
Quart  
Per a qualsevol alteració i adequació de l'espai a l'ús autoritzat, el Consell General del Poder Judicial realitzarà al seu càrrec les obres necessàries de condicionament amb l'autorització prèvia de la Conselleria de Governació i Justícia, i que s'arreplegaran en el projecte d'obres elaborat pel Servici d'Infraestructures Judicials de la Conselleria de Governació i Justícia, basant-se en la memòria de necessitats del Consell General del Poder Judicial.  
  
Quint  
Les dotacions necessàries per al funcionament del Centre, com ara terminals informàtics i telefònics, material ofimàtic o mobiliari, així com el manteniment i reparació, aniran a càrrec exclusivament del Consell General del Poder Judicial.  
L'aplicació i l'execució d'este conveni, incloent-hi a este efecte tots els actes jurídics que es puguen dictar per al seu desplegament o execució, no podrà tindre cap incidència en la dotació de tots i cada un dels capítols de gasto assignats a la Conselleria de Governació i Justícia, i en tot cas hauran de ser atesos amb els mitjans personals i materials d'este departament. Els gastos que es generen per l'ús i el manteniment dels servicis generals de l'edifici es pagaran a càrrec dels pressupostos de la Conselleria de Governació i Justícia.  
  
  
Sext  
Les parts acorden expressament que les clàusules contingudes en el conveni subscrit en data 1 d'abril de 2003, relatiu al Fòrum de Formació Juridicoeconòmica del Consell General del Poder Judicial a la Comunitat Valenciana, com ara objectius, funcionament orgànic, programació, finançament o publicació de les activitats, seran de directa aplicació per al funcionament del Centre i mentres no s'oposen al contingut d'este acord.  
  
Sèptim  
A fi d'assegurar el desplegament i l'execució adequats de totes les qüestions relacionades amb este acord, s'atribuïx al Consell Assessor del Centre, a més de les funcions que li corresponen en virtut de la clàusula quinta del conveni subscrit l'1 d'abril de 2003, la coordinació d'altres activitats que es facen en el centre, d'acord amb el que establix la clàusula 2a, apartat 2, d'este document, així com interpretar i dirimir els possibles conflictes que puguen sorgir com a conseqüència de la seua aplicació.  
  
Octau  
La firma d'este acord deixa sense efecte la vigència de l'acord subscrit en data 10 de novembre de 2003, pel que la Generalitat Valenciana autoritzava al Consell General del Poder Judicial per a la utilització de la planta quinta de la Ciutat de la Justícia de València, com a seu del Centre de Formació i Estudis Juridicoeconòmics del Poder Judicial en la Comunitat Valenciana.  
  
El vicepresident del Consell General del Poder Judicial:   
Fernando de Rosa Torner.  
  
El conseller de Governació i Justícia: Serafín Castellano Gómez.